
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3399 

18 Δεκεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός Οικονομικής Διαχείρισης του Εθνικού 
Οργανισμού Πιστοποίησης Προσόντων και Επαγ¬ 
γελματικού Προσανατολισμού (Ε.Ο.Π.Π.Ε.Π.). 1 

Αύξηση ύψους παγίας προκαταβολής του Γενικού 
Νοσοκομείου Αθηνών «Σισμανόγλειο - Αμαλία 

Φλέμινγκ». 2 

Καθιέρωση υπερωριακής εργασίας με αμοιβή, κατά 
το έτος 2015 για το προσωπικό της ομάδας έρ¬ 
γου (Ο.Ε.) και Επιτροπής Παρακολούθησης και Πα¬ 
ραλαβής (Ε.Π.Π.Ε.) του προγράμματος «ΙΝΝΟΝ/ΟΙΕ- 
ΙητρΙθΓΠθηΙαΙίοη οΐ αη ίηηοναΐίνο ρΐΌΐοοοΙ Ιογ ΐίΐθ 
ναΐοπζαΐίοη οΐ οχίΓανίΓρίη οΐϊνβ οίΙ» στο πλαίσιο 
των συγχρηματοδοτούμενων ευρωπαϊκών προ¬ 
γραμμάτων εδαφικής συνεργασίας Ελλάδα-Ιτα- 
λία 2007-2013. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθ. Α1 α/69638/3.12.2014 
απόφαση των Υπουργών Οικονομικών - Εσωτερι¬ 


κών και Υγείας. 4 

ΑΠΟΦΑΣΕΙ Σ 

Αριθμ. 201572/Π (1) 


Κανονισμός Οικονομικής Διαχείρισης του Εθνικού Ορ¬ 
γανισμού Πιστοποίησης Προσόντων και Επαγγελμα¬ 
τικού Προσανατολισμού (Ε.Ο.Π.Π.Ε.Π.). 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 24 και 26 του Ν. 4115/2013 
(Φ.Ε.Κ. Α' 24/2013) «Οργάνωση και λειτουργία Ιδρύματος 
Νεολαίας και Δια Βίου Μάθησης και Εθνικού Οργανι¬ 
σμού Πιστοποίησης Προσόντων και Επαγγελματικού 
Προσανατολισμού», όπως ισχύει. 

2. Την υπ' αριθμ. 16011/ΙΑ/05-02-2013 υπουργική απόφα¬ 
ση (Φ.Ε.Κ. τ.Υ.Ο.Δ.Δ. 50/2013) «Συγκρότηση του Διοικητι¬ 
κού Συμβουλίου του Εθνικού Οργανισμού Πιστοποίησης 
Προσόντων και Επαγγελματικού Προσανατολισμού», 
όπως ισχύει, την υπ’ αριθμ. 97000/ΙΑ/18-07-2013 υπουρ¬ 


γική απόφαση «Ορισμός Διευθύνοντος Συμβούλου του 
Εθνικού Οργανισμού Πιστοποίησης Προσόντων και 
Επαγγελματικού Προσανατολισμού» (Φ.Ε.Κ. τ. Υ.Ο.Δ.Δ. 
352/2013) και την υπ’ αριθμ. 3719/Η/13-1 -2014 υπουργική 
απόφαση «Αποδοχή παραίτησης Προέδρου του Δ.Σ. του 
Ε.Ο.Π.Π.Ε.Π. και αντικατάστασή του» (Φ.Ε.Κ. τ. Υ.Ο.Δ.Δ. 
31/2014). 

4. Τις διατάξεις του Ν. 3861/2010 (Φ.Ε.Κ. Α' 112) «Ενί¬ 
σχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο “Πρόγραμμα 
Διαύγεια” και άλλες διατάξεις.». 

5. Το άρθρο 90 του Π.Δ. 63/2005 (Φ.Ε.Κ. Α' 98/2005) 
«Κωδικοποίηση της Νομοθεσίας για την Κυβέρνηση και 
Κυβερνητικά Όργανα». 

6. Το Ν.3833/2010 «Προστασία της Εθνικής Οικονομί¬ 
ας - Επείγοντα μέτρα για την αντιμετώπιση της δημο¬ 
σιονομικής κρίσης». 

7. Την παρ. 1 του άρθρου 3 της αριθμ. 192654/Υ1 από¬ 
φασης Πρωθυπουργού και Υπουργού Παιδείας και 
Θρησκευμάτων «Τροποποίηση της υπ’ αριθμ. 177769/Υ1/ 
04-11-2014 (Β'2991) απόφασης Πρωθυπουργού και Υπουρ¬ 
γού Παιδείας και Θρησκευμάτων με θέμα «Καθορισμός 
αρμοδιοτήτων στους Υφυπουργούς Παιδείας και Θρη¬ 
σκευμάτων Αλέξανδρο Δερμεντζόπουλο και Γεώργιο 
Στύλιο» (ΦΕΚ Β' 3197/2014). 

7. Την υπ’ αρ. πρωτ. ΔΔ/28279 απόφαση του Δ.Σ. του 
Ε.Ο.Π.Π.Ε.Π. για εισήγηση στον Υπουργό Παιδείας και 
Θρησκευμάτων του Κανονισμού Οικονομικής Διαχείρι¬ 
σης του Εθνικού Οργανισμού Πιστοποίησης Προσόντων 
και Επαγγελματικού Προσανατολισμού (Ε.Ο.Π.Π.Ε.Π.). 

8. Το γεγονός ότι από την εφαρμογή της παρούσας 
απόφασης δεν προκαλείται επιπλέον δαπάνη σε βάρος 
του πιστώσεων του Ν.Π.Ι.Δ. «Εθνικός Οργανισμός Πιστο¬ 
ποίησης Προσόντων και Επαγγελματικού Προσανατολι¬ 
σμού» ή του κρατικού προϋπολογισμού, αποφασίζουμε: 

Εγκρίνουμε τον Κανονισμό Οικονομικής Διαχείρι¬ 
σης του Ν.Π.Ι.Δ. «Εθνικός Οργανισμός Πιστοποίησης 
Προσόντων και Επαγγελματικού Προσανατολισμού 
(Ε.Ο.Π.Π.Ε.Π.)», ο οποίος έχει ως εξής: 

Άρθρο 1 

Αντικείμενο του Κανονισμού. 

1. Στον παρόντα Κανονισμό καθορίζεται ο τρόπος 
κατά τον οποίο: 

α. πραγματοποιείται η είσπραξη και η οικονομική δια¬ 
χείριση των χρηματικών πόρων του Ε.Ο.Π.Π.Ε.Π., 
β. εκτελούνται οι κάθε φύσης δαπάνες του Ε.Ο.Π.Π.Ε.Π. 

Αρθρο 2 

Οικονομικό και Λογιστικό Έτος. 

Το οικονομικό και λογιστικό έτος του Ε.Ο.Π.Π.Ε.Π. αρ¬ 
χίζει την 1η Ιανουάριου και λήγει την 31η Δεκεμβρίου 
κάθε έτους. 

Άρθρο 3 

Διαχειριστική χρήση. 

Η διαχειριστική χρήση του Ε.Ο.Π.Π.Ε.Π. συμπίπτει με 
το ημερολογιακός έτος. 

Αρθρο 4 

Οικονομική Διαχείριση. 

1. Η οικονομική διαχείριση του Ε.Ο.Π.Π.Ε.Π. γίνεται με 
προϋπολογισμό εσόδων και εξόδων, ο οποίος συνοδευ- 
όμενος από αιτιολογική έκθεση και ετήσιο πρόγραμμα 
δράσης, που συντάσσει το Διοικητικό Συμβούλιο (Δ.Σ.) 
και υποβάλλει στον Υπουργό Παιδείας και Θρησκευμά¬ 
των για έγκριση μέσα στις νόμιμες προθεσμίες για τους 
εποπτευόμενους από το Δημόσιο φορείς. 

2. Ο Ε.Ο.Π.Π.Ε.Π. εντάσσεται στο καθεστώς βιβλίων 
και στοιχείων Β' Κατηγορίας του Κώδικα Φορολογικής 
Απεικόνισης Συναλλαγών (Κ.Φ.Α.Σ.), με διπλογραφική 
μέθοδο (Γ' Κατηγορίας προαιρετικά), εφόσον υφίσταται 
αυτή από τις ισχύουσες διατάξεις. 

4. Καμία δαπάνη δεν μπορεί να πραγματοποιηθεί αν 
δεν υπάρχει επαρκής πίστωση στον προϋπολογισμό 
του Ε.Ο.Π.Π.Ε.Π. Κάθε υποχρέωση, που αναλαμβάνεται 
χωρίς να υπάρχει επαρκής πίστωση είναι αυτοδικαίως 
και απολύτως άκυρη. 

Αρθρο 5 

Διαχείριση χρηματικών διαθεσίμων. 

Τα χρηματικά διαθέσιμα του Ε.Ο.Π.Π.Ε.Π. κατατίθενται 
σε Τραπεζικούς λογαριασμούς, οι οποίοι ανοίγονται με 
απόφαση του Δ.Σ. έπειτα από εισήγηση του Διευθύνο- 
ντος Συμβούλου. Ανάλογα με το είδος του χρηματικού 
διαθεσίμου η κατάθεση γίνεται σε έντοκο ή άτοκο λο¬ 
γαριασμό. 

Αρθρο 6 

Προϋπολογισμός: Περιεχόμενο -Κατάρτιση -Έγκριση- 

Εκτέλεση 

1. Με τον προϋπολογισμό του Ε.Ο.Π.Π.Ε.Π. προσδιορί¬ 
ζονται τα έσοδα από τακτικούς και έκτακτους πόρους 
αυτού, που προέρχονται από: 

α. Επιχορηγήσεις από τον τακτικό προϋπολογισμό του 
Υπουργείου Παιδείας και Θρησκευμάτων. 

β. Πάσης φύσεως επιχορηγήσεις και χρηματοδοτήσεις 
από το Πρόγραμμα Δημοσίων Επενδύσεων, την Ευρω- 
πάίκήΈνωση και άλλους διεθνείς οργανισμούς και από 
συγχρηματοδοτούμενα προγράμματα. Ειδικότερα: 

αα. πράξεις και προγράμματα που χρηματοδοτούνται 
ή συγχρηματοδοτούνται από την ΕυρωπαϊκήΈνωση και 
άλλους διεθνείς οργανισμούς και 
ββ. άσκηση καθηκόντων ενδιάμεσου φορέα διαχείρι¬ 
σης ή δικαιούχου ή συνδικαιούχου σε συγχρηματοδο- 
τούμενες πράξεις Επιχειρησιακών Προγραμμάτων. 


γ) Έσοδα από τη διαχείριση των περιουσιακών στοι¬ 
χείων του, τόκοι από τη χρηματοοικονομική εκμετάλ¬ 
λευση των διαθεσίμων του και κάθε άλλη πρόσοδος 
από την εκμετάλλευση του ενεργητικού του. 

δ) Έσοδα από την εκτέλεση έργων και παροχή υπη¬ 
ρεσιών που είτε ανατίθενται στον Ε.Ο.Π.Π.Ε.Π. από τον 
Υπουργό Παιδείας και Θρησκευμάτων είτε εκτελούνται 
για λογαριασμό τρίτων, όπως ιδίως δημοσίων υπηρεσι¬ 
ών, εθνικών και διεθνών οργανισμών, νομικών προσώπων 
δημοσίου ή ιδιωτικού δικαίου και ιδιωτών, τα οποία εκτε- 
λούνται ύστερα από σχετική απόφαση του Δ.Σ. 

ε) Δωρεές, χορηγίες, κληρονομιές, κληροδοσίες και 
άλλες παροχές τρίτων και επιχορηγήσεις από τρίτες 
πηγές. Για την αποδοχή των εσόδων της περίπτωσης 
αυτής απαιτείται απόφαση του Δ.Σ. του Ε.Ο.Π.Π.Ε.Π. και 
έγκριση από τον Υπουργό Παιδείας και Θρησκευμάτων. 

στ) Έσοδα από την καταβολή ανταποδοτικών τελών 
και τελών εποπτείας που καταβάλλονται για την πιστο¬ 
ποίηση προσόντων, την πιστοποίηση των Εκπαιδευτικών 
Ενηλίκων και των στελεχών Σ.Υ.Υ., την ισοτίμηση τίτλων, 
την αδειοδότηση και την εποπτεία φορέων πιστοποίη¬ 
σης προσόντων και φορέων πιστοποίησης δομών, την 
πιστοποίηση και αδειοδότηση φορέων παροχής υπηρε¬ 
σιών δια βίου μάθησης, την πιστοποίηση των Ιδιωτικών 
Γραφείων ή Κέντρων Συμβουλευτικής και Επαγγελ¬ 
ματικού Προσανατολισμού, καθώς και των Στελεχών 
Συμβουλευτικής και Επαγγελματικού Προσανατολισμού. 

ζ) Επιχορηγήσεις από άλλες πηγές, καθώς και κάθε 
άλλο έσοδο από οποιαδήποτε νόμιμη αιτία. 

2. Ως περιουσία του Ε.Ο.Π.Π.Ε.Π. νοείται: 

α) Τα κάθε είδους κινητά και ακίνητα πράγματα, συ¬ 
μπεριλαμβανομένου και του εξοπλισμού, που του ανή¬ 
κουν ή έχει τη διαχείρισή τους ή έχουν μισθωθεί ή 
βρίσκονται στην εκμετάλλευσή του για οποιαδήποτε 
αιτία και με οποιαδήποτε νομική μορφή. 

β) Οι κάθε είδους πόροι και κινητές αξίες, όπως χρή¬ 
ματα, καταθέσεις, ομόλογα, μετοχές και εν γένει χρε¬ 
όγραφα σε κάθε είδους νόμισμα. 

γ) Τα δικαιώματα βιομηχανικής και πνευματικής ιδι¬ 
οκτησίας, όπως ευρεσιτεχνίες, υποδείγματα, σήματα 
και τα δικαιώματα σε νέες τεχνογνωσίες, καθώς και 
η επωνυμία, ο διακριτικός τίτλος και γνωρίσματα που 
χρησιμοποιεί. 

δ) Τα περιουσιακά στοιχεία, όπως κινητά, ακίνητα, 
πόροι, κινητές αξίες και δικαιώματα που του ανήκουν. 

3. Ο προϋπολογισμός εσόδων και εξόδων κάθε οικονο¬ 
μικού έτους και το πρόγραμμα δράσης του Ε.Ο.Π.Π.Ε.Π. 
καταρτίζεται μέσα στο τελευταίο τρίμηνο του προη¬ 
γουμένου οικονομικού έτους, υποβάλλεται για έγκριση 
στο Δ.Σ. συνοδευόμενος από την εισηγητική έκθεση του 
Διευθύνοντος Συμβούλου που περιέχει αναλυτική αιτιο¬ 
λόγηση των επί μέρους κονδυλίων των προβλεπομένων 
εσόδων και εξόδων. 

4. Ο προϋπολογισμός μετά την έγκρισή του από το 
Δ.Σ. του Ε.Ο.Π.Π.Ε.Π. υποβάλλεται στον Υπουργό Παιδεί¬ 
ας και Θρησκευμάτων για έγκριση μέσα στις νόμιμες 
προθεσμίες για τους εποπτευόμενους από το Δημόσιο 
φορείς. 

5. Στο σκέλος των εσόδων του προϋπολογισμού ανα¬ 
γράφονται οι προβλεπόμενες εισροές κατά τη διάρκεια 
του οικονομικού έτους αναφοράς. Ως χρόνος πραγ¬ 
ματοποίησης του εσόδου νοείται ο χρόνος κατά τον 
οποίο εκδίδονται τα νόμιμα παραστατικά ή οι σχετικές 

βεβαιώσεις από τους φορείς χρηματοδότησης. Στο σκέ¬ 
λος των εξόδων του προϋπολογισμού αναγράφονται οι 
προβλεπόμενες εκροές κατά τη διάρκεια του οικονομι¬ 
κού έτους αναφοράς. Ως χρόνος πραγματοποίησης του 
εξόδου νοείται ο χρόνος κατά τον οποίο εκδίδονται τα 
νόμιμα παραστατικά. Στο σκέλος των εξόδων αναγρά¬ 
φεται, επίσης, ειδική πίστωση με τον τίτλο «Αποθεματι- 
κό» για την κάλυψη έκτακτων αναγκών που ανακύπτουν 
κατά τη διάρκεια της οικονομικής χρήσης και δεν είχαν 
προβλεφθεί κατά την κατάρτιση του προϋπολογισμού ή 
για την αναπλήρωση των κωδικών του προϋπολογισμού 
που αποδεικνύονται ανεπαρκείς. 

6. Με απόφαση του Δ.Σ. επιτρέπεται, κατά τη διάρκεια 
της οικονομικής χρήσης, η τροποποίηση του εγκεκρι¬ 
μένου προϋπολογισμού, για την: 

α. αύξηση ορισμένης πίστωσης με ισόποση μείωση 
άλλης και 

β. εγγραφή νέου λογαριασμού. 

Η αυξομείωση μέχρι του ποσού των 60.000,00 ευρώ 
γίνεται με απόφαση του Δ.Σ., ενώ για μεγαλύτερο ποσό, 
καθώς και για εγγραφή νέου λογαριασμού απαιτείται 
έγκριση του Υπουργού Παιδείας και Θρησκευμάτων. 

7. Σε περίπτωση μη έγκαιρης έγκρισης του προϋπο¬ 
λογισμού για το α εξάμηνο, η υλοποίηση αυτού γίνεται 
με ευθύνη του Δ.Σ. του Ε.Ο.Π.Π.Ε.Π. και αφορά μόνο τα 
λειτουργικά έξοδα. 

Αρθρο 7 

Λογιστική Οικονομική Οργάνωση. 

1. Η Λογιστική Οργάνωση του Ε.Ο.Π.Π.Ε.Π. τηρείται 
κατά το διπλογραφικό σύστημα με την εφαρμογή του 
Ελληνικού Γενικού Λογιστικού Σχεδίου και τηρούνται 
τα ορισμένα από τον Κώδικα Φορολογικής Απεικόνισης 
Συναλλαγών (Κ.Φ.Α.Σ.). Τα βιβλία αυτά θεωρούνται και 
σφραγίζονται κατά σελίδα και στην τελευταία σελίδα 
καταχωρείται πράξη με τον αριθμό των σελίδων και 
τον προσδιορισμό των βιβλίων με τη σφραγίδα του 
Ε.Ο.Π.Π.Ε.Π. από τον αρμόδιο υπάλληλο εφόσον δεν 
προβλέπεται διαφορετικά από το νόμο. 

2. Το Τμήμα Οικονομικού του Ε.Ο.Π.Π.Ε.Π. εκδίδει τα 
παραστατικά λογιστικοποίησης των διαχειριστικών πρά¬ 
ξεων, σύμφωνα με τις αρχές της λογιστικής επιστήμης, 
τα οποία και καταχωρούνται στα τηρούμενα από το 
Ε.Ο.Π.Π.Ε.Π. βιβλία. 

3. Οι νόμιμες κρατήσεις, υπέρ του Ελληνικού Δημοσίου 
επί των καταβαλλόμενων ποσών που παρακρατήθηκαν 
από το Ε.Ο.Π.Π.Ε.Π., αποδίδονται από το Οικονομικό Τμή¬ 
μα του Ε.Ο.Π.Π.Ε.Π. υπέρ των αρμοδίων φορέων, σύμφω¬ 
να με τις εκάστοτε ισχύουσες διατάξεις. 

Άρθρο 8 

Ανάληψη και Εκκαθάριση Δαπανών. 

1. Οι δαπάνες του Ε.Ο.Π.Π.Ε.Π. αναγνωρίζονται και εκ¬ 
καθαρίζονται από το Τμήμα Οικονομικού του Ε.Ο.Π.Π.Ε.Π. 
βάσει των νομίμων δικαιολογητικών, με την προϋπόθεση 
εγγεγραμμένης πίστωσης στον προϋπολογισμό του. 

2. Για την πληρωμή κάθε δαπάνης απαιτείται η έκδο¬ 
ση εντολής πληρωμής από το Τμήμα Οικονομικού του 
Ε.Ο.Π.Π.Ε.Π., το οποίο υπογράφεται από τα εξουσιοδοτη¬ 
μένα, σύμφωνα με αποφάσεις του Δ.Σ. του Ε.Ο.Π.Π.Ε.Π., 
όργανα και στην οποία επισυνάπτονται τα νόμιμα δι- 
καιολογητικά. 


3. Σε ομοειδείς απαιτήσεις περισσοτέρων δικαιούχων 
επιτρέπεται η έκδοση μίας μόνο εντολής πληρωμής με 
την προϋπόθεση ότι έχει συνταχθεί και επισυναφθεί σ’ 
αυτό ονομαστική κατάσταση κάθε δικαιούχου. 

4. Σε περίπτωση τμηματικών εξοφλήσεων υποχρεώ¬ 
σεων, τα δικαιολογητικά έγγραφα επισυνάπτονται στην 
πρώτη εντολή πληρωμής και στις επόμενες γίνεται γρα¬ 
πτή αναφορά στον αριθμό της πρώτης εντολής. 

5. Για την είσπραξη οποιουδήποτε ποσού εκδίδεται 
γραμμάτιο εισπράξεως, στο οποίο αναγράφεται η αι¬ 
τιολογία της είσπραξης και στο οποίο επισυνάπτεται 
κάθε σχετικό παραστατικό. 

6. Το εντεταλμένο όργανο για την πληρωμή των εγκε¬ 
κριμένων και νόμιμα αναληφθεισών υποχρεώσεων είναι 
ο Διευθύνων Σύμβουλος του Ε.Ο.Π.Π.Ε.Π. μέχρι του πο¬ 
σού των είκοσι χιλιάδων (20.000,00) ευρώ και για ποσά 
άνω των είκοσι χιλιάδων (20.000,00) ευρώ είναι από 
κοινού ο Διευθύνων Σύμβουλος του Ε.Ο.Π.Π.Ε.Π. με τον 
Πρόεδρο του Δ.Σ. του Ε.Ο.Π.Π.Ε.Π. Σε περίπτωση που 
ένας εκ των δύο απουσιάζει, ελλείπει ή κωλύεται αρκεί 
η υπογραφή του ενός. 

Αρθρο 9 

Εντολές Προπληρωμής. 

1. Με αποφάσεις του Δ.Σ. του Ε.Ο.Π.Π.Ε.Π. είναι δυνα¬ 
τή η έκδοση εντολών προπληρωμής και η χορήγηση 
προκαταβολής ποσού ορισμένου ύψους επί αποδώσει 
λογαριασμού. 

2. Είναι δυνατή η χορήγηση προκαταβολής έως του πο¬ 
σού των δύο χιλιάδων (2.000,00) ευρώ, ετησίως, με τμη¬ 
ματική καταβολή στο όνομα υπαλλήλου του Ε.Ο.Π.Π.Ε.Π. 
μετά από απόφαση του Δ.Σ. του Ε.Ο.Π.Π.Ε.Π. για την 
πληρωμή των αναγκαίων καθημερινών μικροεξόδων. Η 
εκκαθάριση της παραπάνω προκαταβολής γίνεται με 
την προσκόμιση των νομίμων δικαιολογητικών. 

Άρθρο 10 

Ισολογισμός - Απολογισμός. 

1. Ο ετήσιος Ισολογισμός, τα Αποτελέσματα Χρήσεως 
και ο Απολογισμός του Ε.Ο.Π.Π.Ε.Π. συντάσσονται από 
το Δ.Σ. του Ε.Ο.Π.Π.Ε.Π. μετά από εισήγηση του Διευθύ- 
νοντα Συμβούλου και εγκρίνονται, στη συνέχεια, από 
τον Υπουργό Παιδείας και θρησκευμάτων. 

2. Τυχόν χρηματικά υπόλοιπα στο τέλος κάθε οικο¬ 
νομικού έτους μεταφέρονται στο επόμενο οικονομικό 
έτος για τη συνέχιση και ολοκλήρωση των έργων για 
τα οποία έχουν εγκριθεί. 

Αρθρο 11 

Διαχείριση Υλικού και Περιουσίας. 

1. Η διαχείριση της κάθε είδους κινητής και ακίνητης 
περιουσίας του Ε.Ο.Π.Π.Ε.Π. διενεργείται στο πλαίσιο 
των σχετικών αποφάσεων του Δ.Σ. του Ε.Ο.Π.Π.Ε.Π και 
ανατίθεται σε εξουσιοδοτημένα όργανα. 

2. Το υλικό του Ε.Ο.Π.Π.Ε.Π. διακρίνεται σε πάγιο και 
αναλώσιμο. Γ ια πάγιο υλικό που υπόκειται σε φθορά 
ακολουθείται απόσβεση. Το πάγιο υλικό παρακολουθεί- 
ται από το Τμήμα Διοικητικού και το αναλώσιμο υλικό 
από το Τμήμα Προμηθειών. 

3. Πάγιος εξοπλισμός που δεν χρησιμοποιείται από 
τον Ε.Ο.Π.Π.Ε.Π. δύναται να παραχωρείται δωρεάν με 
απόφαση του Δ.Σ. του Ε.Ο.Π.Π.Ε.Π. μετά από εισήγηση 
του Διευθύνοντος Συμβούλου, σε Ο.Τ.Α. ή φορείς του 
δημοσίου τομέα. 

4. Οι λεπτομέρειες του τρόπου χρέωσης, παραλαβής, 
διασφάλισης, διαχείρισης, απόδοσης κ.λπ. των διαχειρι¬ 
στών καθώς και η ευθύνη από τυχόν υπαιτιότητα τους 
λόγω πράξης, παράλειψης ή πλημμελούς εκτέλεσης των 
καθηκόντων τους, ρυθμίζονται με αποφάσεις του Δ.Σ. 
του Ε.Ο.Π.Π.Ε.Π. 

Άρθρο 12 

Τακτικός Διαχειριστικός Έλεγχος. 

1. Η οικονομική διαχείριση του Ε.Ο.Π.Π.Ε.Π. υπόκειται 
σε ετήσιο διαχειριστικό έλεγχο που διενεργείται από 
ορκωτούς ελεγκτές, που ορίζονται με απόφαση του Δ.Σ. 
του Ε.Ο.Π.Π.Ε.Π., στην αρχή κάθε έτους για τον διαχει¬ 
ριστικό έλεγχο της προηγούμενης χρήσης. Με την ίδια 
απόφαση ορίζεται και η αμοιβή των ελεγκτών. 

Αντικείμενο του ελέγχου αυτού είναι: 

α. Η πληρότητα και νομιμότητα των προτύπων δικαιο- 
λογητικών τα οποία στηρίζουν τις οικονομικές πράξεις. 

β. Η ορθότητα της λογιστικής απεικόνισης των δια¬ 
φόρων συναλλαγών στα τηρούμενα βιβλία. 

γ. Η νομιμότητα των διενεργούμενων από τα εκάστοτε 
αρμόδια όργανα διαχειριστικών πράξεων. 

δ. Η εφαρμογή κατά την εκτέλεση των διαφόρων λο¬ 
γιστικών πράξεων των διαδικασιών εκείνων, οι οποίες 
διασφαλίζουν τα συμφέροντα του Ε.Ο.Π.Π.Ε.Π. 

ε. Η σύννομη κατάρτιση των οικονομικών καταστάσε¬ 
ων, ήτοι του Ισολογισμού και του Λογαριασμού Αποτε¬ 
λεσμάτων Χρήσεων. 

2. Έως το τέλος Ιουνίου του επόμενου της οικονομικής 
χρήσης ημερολογιακού έτους το Δ.Σ. του Ε.Ο.Π.Π.Ε.Π. 
υποβάλλει για έγκριση στον Υπουργό Παιδείας και 
Θρησκευμάτων τον Ισολογισμό και τα Αποτελέσματα 
Χρήσεως μαζί με την Έκθεση των ορκωτών ελεγκτών 
και την Έκθεση του Δ.Σ. για την τήρηση των νόμιμων 
διαδικασιών του Ε.Ο.Π.Π.Ε.Π. Ο Υπουργός Παιδείας και 
Θρησκευμάτων μπορεί να διατάξει οποιοδήποτε έκτα¬ 
κτο έλεγχο οικονομικής διαχείρισης του Ε.Ο.Π.Π.Ε.Π. Οι 
δαπάνες του ελέγχου βαρύνουν τον Ε.Ο.Π.Π.Ε.Π. 

Αρθρο 13 

Λειτουργία της Οικονομικής Διαχείρισης του 

Ε.Ο.Π.Π.Ε.Π. 

1. Τα χρηματικά διαθέσιμα του Ε.Ο.Π.Π.Ε.Π. κατατίθε¬ 
νται σε τραπεζικούς λογαριασμούς, οι οποίοι ανοίγο¬ 
νται με αποφάσεις του Δ.Σ. του Ε.Ο.Π.Π.Ε.Π., έπειτα από 
εισήγηση του Διευθύνοντος Συμβούλου. 

2. Η ανάληψη ποσών από τους τραπεζικούς λογα¬ 
ριασμούς του Ε.Ο.Π.Π.Ε.Π., στους οποίους κατατίθενται 
χρηματικά ποσά από τους πόρους του Ε.Ο.Π.Π.Ε.Π., γί¬ 
νεται από εντεταλμένα προς τούτο όργανα, οριζόμενα 
με απόφαση του Δ.Σ. του Ε.Ο.Π.Π.Ε.Π. 

3. Για τις πληρωμές με μετρητά ή επιταγές, καθώς και 
για τις τυχόν εισπράξεις αρμόδιο είναι το Τμήμα Οικο¬ 
νομικού του Ε.Ο.Π.Π.Ε.Π. Το ύψος της κάθε πληρωμής με 
μετρητά, καθώς και ο τρόπος εφοδιασμού του ταμείου 
καθορίζονται με αποφάσεις του Δ.Σ. του Ε.Ο.Π.Π.Ε.Π. 
κατόπιν εισηγήσεως του Διευθύνοντος Συμβούλου. 

4. Ο έλεγχος και η πληρωμή σε βάρος των πιστώσεων 
του Ε.Ο.Π.Π.Ε.Π. και υπέρ των δικαιούχων ενεργούνται 
σύμφωνα με τους κανόνες της λογιστικής διαχείρισης 
και τις διατάξεις του Κώδικα Φορολογικής Απεικόνισης 
Συναλλαγών (Κ.Φ.Α.Σ.), όπως αυτός ισχύει κάθε φορά. 


5. Ποσά που καταβλήθηκαν υπέρ του Ε.Ο.Π.Π.Ε.Π. 
αχρεώστητα βεβαιώνονται από το Δ.Σ. του Ε.Ο.Π.Π.Ε.Π. 
και είτε επιστρέφονται με αιτιολογημένη απόφασή του 
είτε εισπράττονται σύμφωνα με την εκάστοτε ισχύ- 
ουσα νομοθεσία και κατατίθενται σε λογαριασμό του 
Ε.Ο.Π.Π.Ε.Π. ως έσοδά του. 

Αρθρο 14 

Έξοδα Μετακινήσεων. 

1. Για την άσκηση των καθηκόντων τους στα μέλη 
του Διοικητικού Συμβουλίου καταβάλλονται οδοιπορικά 
έξοδα, σύμφωνα με τις διατάξεις των άρθρων 16 παρ. 
5 του Ν. 4115/2013, όπως εκάστοτε ισχύει. Επίσης, βάσει 
των διατάξεων των άρθρων 17 παρ. 3 και 18 παρ. 5 του 
Ν. 4115/2013 όπως εκάστοτε ισχύουν, καταβάλλονται 
στον Πρόεδρο του Δ.Σ. και τον Διευθύνοντα Σύμβουλο 
οδοιπορικά έξοδα και ημερήσια αποζημίωση για τις με¬ 
τακινήσεις τους εκτός έδρας. 

2. Γ ια τις μετακινήσεις του προσωπικού του Ε.Ο.Π.Π.Ε.Π. 
των μελών των λοιπών συλλογικών οργάνων ή ομάδων 
εργασίας, και φυσικών προσώπων, στα οποία έχει ανα¬ 
τεθεί από τον Ε.Ο.Π.Π.Ε.Π. έργο που αφορά στις αρμο- 
διότητές του και αποκλειστικά για την ικανοποίηση του 
σκοπού του ανατιθέμενου έργου, στο εσωτερικό, κατα¬ 
βάλλονται έξοδα διαμονής, μετάβασης και επιστροφής, 
καθώς και ημερήσια εκτός έδρας αποζημίωση, η οποία 
καθορίζεται στο ποσό των σαράντα (40,00) ευρώ με 
την προσκόμιση των αντίστοιχων παραστατικών και η 
οποία δύναται να αναπροσαρμόζεται με απόφαση του 
Δ.Σ. του ΕΟΠΠΕΠ. 

3. Γ ια τις μετακινήσεις του προσωπικού του Ε.Ο.Π.Π.Ε.Π. 
των μελών των λοιπών συλλογικών οργάνων ή ομάδων 
εργασίας, και φυσικών προσώπων, στα οποία έχει ανα¬ 
τεθεί από τον Ε.Ο.Π.Π.Ε.Π. έργο που αφορά στις αρμο- 
διότητές του και αποκλειστικά για την ικανοποίηση του 
σκοπού του ανατιθέμενου έργου, στο εξωτερικό, κατα¬ 
βάλλονται έξοδα διαμονής, μετάβασης και επιστροφής, 
καθώς και ημερήσια εκτός έδρας αποζημίωση, η οποία 
καθορίζεται με τις διατάξεις της εκάστοτε ισχύουσας 
νομοθεσίας περί κάλυψης δαπανών μετακινούμενων 
υπαλλήλων στο εξωτερικό. 

3. Είναι δυνατή, μετά από απόφαση του οργάνου που 
αποφάσισε τη μετακίνηση, η χορήγηση προκαταβολής. 
Μετά την επιστροφή του μετακινουμένου, γίνεται από¬ 
δοση λογαριασμού μαζί με τα προβλεπόμενα δικαιολο- 
γητικά και πραγματοποιείται η εκκαθάριση της δαπάνης 
από την αρμόδια προς τούτο υπηρεσία του Ε.Ο.Π.Π.Ε.Π. 

4. Γ ια την έγκριση των, ανωτέρω, μετακινήσεων, απαι¬ 
τείται η ύπαρξη εγγεγραμμένης πίστωσης στον αντί¬ 
στοιχο κωδικό του προϋπολογισμού του Ε.Ο.Π.Π.Ε.Π. 

Αρθρο 15 

Λεπτομερειακά ή ειδικότερα θέματα που αφορούν 
στον παρόντα Κανονισμό ρυθμίζονται με αποφάσεις 
του Δ.Σ. του Ε.Ο.Π.Π.Ε.Π. 

Αρθρο 16 

Από τη δημοσίευση του παρόντος Κανονισμού κα- 
ταργείται η αριθμ. 23238/Η/2012 απόφαση Υπουργού 
Παιδείας, Διά Βίου Μάθησης και Θρησκευμάτων (Φ.Ε.Κ. 
Β'620/2012) και κάθε άλλη απόφαση που έρχεται σε 
αντίθεση με τις διατάξεις της παρούσας. 

Άρθρο 17 
Έναρξη Ισχύος. 

Η ισχύς του παρόντος Κανονισμού αρχίζει από της 
δημοσιεύσεώς του στην Εφημερίδα της Κυβερνήσεως. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Μαρούσι, 11 Δεκεμβρίου 2014 

Ο ΥΦΥΠΟΥΡΓΟΣ 

ΓΕΩΡΓΙΟΣ ΓΕΩΡΓΑΝΤΑΣ 
-♦- 

Αριθμ. Β2.α./Γ·Π. οικ.106225 (2) 

Αύξηση ύψους παγίας προκαταβολής του Γενικού Νοσο¬ 
κομείου Αθηνών «Σισμανόγλειο - Αμαλία Φλέμινγκ». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - ΥΓΕΙΑΣ 

Έχοντας υπόψη: 

1. Τις διατάξεις: 

α. Του άρθρου 25 του Ν.Δ. 496/1974 «Περί Λογιστικού 
Ν.Π.Δ.Δ» όπως έχει τροποποιηθεί συμπληρωθεί και ισχύ¬ 
ει μέχρι σήμερα (ΦΕΚ 204/τ.Α7ΐ974). 

β. Του Ν.Δ 2592/1953 «Περί οργάνωσης της Ιατρικής 
Αντίληψης» όπως έχει τροποποιηθεί, συμπληρωθεί και 
ισχύει μέχρι σήμερα. (ΦΕΚ 254/τ.Α7ΐ953). 

γ. Του Ν. 3329/2005 «Εθνικό Σύστημα Υγείας και Κοι¬ 
νωνικής Αλληλεγγύης και λοιπές διατάξεις» (ΦΕΚ 81/τ.Α7 
4-4-2005). 

2. Τα άρθρα 48 και 90 του Π.Δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98 Α'). 

3. Την αριθ. Υ48/9-7-2012 απόφαση του Πρωθυπουργού 
«Καθορισμός Αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα» (ΦΕΚ 2105/Β79-7-2012). 

4. Την αριθ. Υ4α/οικ.123909/31-12-2012 (ΦΕΚ 3499/Β7 
31-12-2012) απόφαση έγκρισης του ενοποιημένου οργανι¬ 
σμού του Γ ενικού Νοσοκομείου Αθηνών «Σισμανόγλειο - 
Αμαλία Φλέμινγκ». 

5. Την υπ’ αριθμ. Δ4α/16590/85 (ΦΕΚ 114/Β786) κοινή 
υπουργική απόφαση των Υπουργών Υγείας, Πρόνοιας 
και Κοινωνικών Ασφαλίσεων και Οικονομικών περί σύ¬ 
στασης πάγιας προκαταβολής στο «Σισμανόγλειο» Νο¬ 
σηλευτικό Ίδρυμα. 

6. Την υπ’ αριθμ. Δ4α/5582/10-07-1992 (ΦΕΚ 518/Β') κοι¬ 
νή υπουργική απόφαση των Υπουργών Υγείας, Πρόνοιας 
και Κοινωνικών Ασφαλίσεων και Οικονομικών περί αύξη¬ 
σης του ύψους της πάγιας προκαταβολής και συμπλή¬ 
ρωσης νέων κωδικών αριθμών στο Γ ενικό Περιφερειακό 
Νοσοκομείο Αττικής «Σισμανόγλειο». 

7. Την αριθ. 16/10-07-2013 (θέμα 2ο) απόφαση του Δι¬ 
οικητικού Συμβουλίου του Γ ενικού Νοσοκομείου Αθηνών 
«Σισμανόγλειο - Αμαλία Φλέμινγκ» που αφορά την αύξη¬ 
ση της πάγιας προκαταβολής στο Νοσοκομείο. 

8. Την υπ’ αριθ. 28591/10-09-2014 απόφαση του Διοι¬ 
κητή της 1ης Υγειονομικής Περιφέρειας Αττικής περί 
έγκρισης της αύξησης της πάγιας προκαταβολής στο 
Νοσοκομείο. 

9. Τ ις συνθήκες λειτουργίας του Γ ενικού Νοσοκομείου 
Αθηνών «Σισμανόγλειο - Αμαλία Φλέμινγκ». 

10. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού και του Προϋπολογισμού 
του Γ ενικού Νοσοκομείου Αθηνών «Σισμανόγλειο - Αμα¬ 
λία Φλέμινγκ» με την απόφαση αυτή, αποφασίζουμε: 


Αρθρο 1 

Αύξηση παγίας προκαταβολής 
Αυξάνεται το ύψος της παγίας προκαταβολής του 
Γ ενικού Νοσοκομείου Αθηνών «Σισμανόγλειο - Αμαλία 
Φλέμινγκ» από οκτώ χιλιάδες οκτακόσια τέσσερα ευρώ 
και δέκα λεπτά (8.804,10) ευρώ στο ποσό των δεκαοκτώ 
χιλιάδων (18.000,00) ευρώ. 

Αρθρο 2 

Καθορισμός του είδους και του ποσοστού των 
δαπανών που πληρώνονται από την πάγια προκαταβολή 
Το είδος και το ποσοστό των δαπανών κατά Κωδι¬ 
κό Αριθμό Εξόδου (Κ.Α.Ε.) που πληρώνονται από την 
πάγια προκαταβολή του Γ ενικού Νοσοκομείου Αθηνών 
«Σισμανόγλειο - Αμαλία Φλέμινγκ» καθορίζεται ως εξής: 


Α/Α 

Κ.Α.Ε. 

ΟΝΟΜΑΣΙΑ 

ΠΟΣΟΣΤΟ 

ΔΙΑΘΕΣΗΣ 

(%) 

1 

0711 

Οδοιπορικά έξοδα μετακίνη¬ 
σης για εκτέλεση υπηρεσίας 
στο εσωτερικό υπαλλήλων 

9,16 

2 

0721 

Ημερήσια αποζημίωση με¬ 
τακίνησης για εκτέλεση 
υπηρεσίας στο εσωτερικό 
υπαλλήλων 

6,44 

3 

0813 

Μισθώματα κτιρίων και έξο¬ 
δα κοινοχρήστων 

0,38 

4 

0829 

Λοιπές μεταφορές 

1,33 

5 

0831 

Ταχυδρομικά τέλη 

53,92 

6 

0832 

Τηλεφωνικά, τηλεγραφικά 
και τηλετυπικά τέλη εσω¬ 
τερικού 

0,25 

7 

0863 

Συντήρηση κι Επισκευή Κτι¬ 
ρίων 

4,97 

8 

0879 

Συντήρηση και Επισκευή 
λοιπών μόνιμων εγκατα¬ 
στάσεων (περιλαμβάνονται 
διάφορα) 

0,40 

9 

0881 

Συντήρηση και Επισκευή με¬ 
ταφορικών μέσων ξηράς 

6,00 

10 

0887 

Συντήρηση και Επισκευή λοι¬ 
πών μηχανημάτων 

0,04 

11 

0888 

Συντήρηση και Επισκευή 
Επίπλων και Σκευών 

2,00 

12 

0891 

Εκτυπώσεις Εκδόσεις, γενικά 
και Βιβλιοδετήσεις 

5,50 

13 

0892 

Ασφάλιστρα και Φύλακτρα 
Ακινήτων/ Μετ. μέσων, μη¬ 
χανικού εξοπλισμού, επίπλων, 
χρεωγράφων, ενέχυρων, κλπ. 

4,00 

14 

0899 

Λοιπές δαπάνες 

0,17 

15 

1129 

Προμήθεια Σκευών Μαγει¬ 
ριών και Εστίασης που δεν 
κατονομάζονται ειδικά 

10,00 

16 

1259 

Προμήθεια Βιβλίων Περιοδι¬ 
κών, Εφημερίδων και Λοιπών 
Εκδόσεων 

20,00 

17 

1261 

Προμήθεια Γραφικής Ύλης 
και μικροαντικειμένων γρα¬ 
φείου γενικά 

1,10 

18 

1292 

Προμήθεια Ηλεκτρικών Λα¬ 
μπτήρων 

15,00 

19 

1311 

Προμήθεια Υγειονομικού 
Υλικού 

0,01 

20 

1312 

Προμήθεια Φαρμακευτικού 
Υλικού 

0,01 

21 

1359 

Προμήθεια Λοιπού Χημικού 
Υλικού 

0,03 

22 

1381 

Προμήθεια Ειδών Καθαριό¬ 
τητας και Ευπρεπισμού 

0,08 

23 

1429 

Προμήθεια Ειδών Συντήρη¬ 
σης και Επισκευής μονίμων 
εγκατάστασεων 

1,00 

24 

1431 

Προμήθεια Ειδών Συντήρη¬ 
σης και Επισκευής Μέσων 
Ξηράς 

0,65 

25 

1439 

Λοιπές Προμήθειες Ειδών 
Συντήρησης και Επισκευής 
μηχανικού και λοιπού εξο¬ 
πλισμού 

3,04 

26 

1511 

Προμήθεια Τροφίμων, Πο¬ 
τών, Καπνού 

0,05 

27 

1529 

Προμήθεια Ιματισμού Λοιπών 
Περιπτώσεων 

1,00 

28 

1611 

Προμήθεια Υγρών Καυσίμων 
και Λιπαντικών 

0,48 

29 

1731 

Προμήθεια Φωτογραφικού 
και Φωτοτυπικού Υλικού 

0,25 

30 

1899 

Διάφορες Προμήθειες που 
δεν κατονομάζονται ειδικά 

2,50 

31 

7131 

Προμήθεια Επιστημονικών 
Οργάνων 

1,90 


Άρθρο 3 
Έναρξη ισχύος 


Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2014 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ 

ΧΡΗΣΤΟΣ ΣΤΑΪΚΟΥΡΑΣ ΜΑΥΡΟΥΔΗΣ ΒΟΡΙΔΗΣ 
-♦- 

Αριθμ. 129959/4490 (3) 

Καθιέρωση υπερωριακής εργασίας με αμοιβή, κατά 
το έτος 2015 για το προσωπικό της ομάδας έρ¬ 
γου (Ο.Ε.) και Επιτροπής Παρακολούθησης και Πα¬ 
ραλαβής (Ε.Π.Π.Ε.) του προγράμματος «ΙΝΝΟΝ/ΟΙΕ- 
ΙπιρΙοπιοπΙαΙίοπ οί απ ίηποναίίνβ ρΐΌίοοοΙ ίοι - ίήθ 
ναΐοπζαίίοη οί οχίΓανίΓρίη οϋνβ οίΙ» στο πλαίσιο των 
συγχρηματοδοτούμενων ευρωπαϊκών προγραμμά¬ 
των εδαφικής συνεργασίας Ελλάδα-Ιταλία 2007-2013. 

Ο ΠΕΡΙΦΕΡΕΙΑΡΧΗΣ ΗΠΕΙΡΟΥ 
Έχοντας υπόψη: 

1 .Τις διατάξεις του Ν. 3852/2010 (ΦΕΚ 87Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις του άρθρου 20 του Ν. 4024/2011 (ΦΕΚ 
226/Α72011) «Συνταξιοδοτικές ρυθμίσεις, ενιαίο μισθολό¬ 


γιο βαθμολόγιο, εργασιακή εφεδρεία και άλλες διατά¬ 
ξεις εφαρμογής του μεσοπρόθεσμου πλαισίου δημοσιο¬ 
νομικής στρατηγικής 2012-2015», όπως τροποποιήθηκαν 
με τις διατάξεις της παραγράφου 1 του άρθρου 45 του 
Ν. 4071/2012. 

3. Την αριθμ. πρωτ. 2/78400/0022/14-11-2011, Εγκύκλιο 
του Υπ. Οικονομικών περί παροχή οδηγιών για την 
εφαρμογή των διατάξεων του Δεύτερου Κεφαλαίου του 
Ν. 4024/2011 (ΦΕΚ 226/Α') «Συνταξιοδοτικές ρυθμίσεις, 
ενιαίο μισθολόγιο - βαθμολόγιο, εργασιακή εφεδρεία 
και άλλες διατάξεις εφαρμογής του μεσοπρόθεσμου 
πλαισίου δημοσιονομικής στρατηγικής 2012-2015.» 

4. Του φακέλου του, σε εξέλιξη, συγχρηματοδοτούμε- 
νου έργου ΊΝΝΟνΟΙΕ- ΙιπρΙοπιοπΙαΙίοη οί αη ίηηοναΐίνο 
ρΐΌίοοοΙ ίοΓ Ιίΐθ ναΐοπζαίίοη οί θχίΓανίΓρίη οϋνβ οίΙ” που 
εντάσσεται στο πρόγραμμα Εδαφικής Συνεργασίας Ελ- 
λάδα-Ιταλία 2007-2013. 

5. Το γεγονός ότι οι υπάλληλοι της ΠΈ. Θεσπρωτίας 
που αποτελούν την ομάδα έργου, για να αντιμετωπίσουν 
τις αυξημένες υποχρεώσεις τους (σύνταξη μετάφρα¬ 
ση κειμένων, οικονομική διαχείριση, παρακολούθηση 
συμβάσεων, σύνταξη αναφορών προόδου, εν γένει συ¬ 
ντονισμό και οργάνωση των δραστηριοτήτων του προ¬ 
γράμματος κτλ) όσον αφορά την υλοποίηση του έργου 
“ΙΝΝΟνΟΙΕ-ΙηηρΙθπηθηΙαΙίοη οί αη ίηηοναίίνθ ρωίοοοΙ ίοΓ 
ίίΐθ ναΐοπζαίίοη οί οχίΓανίΓρίη οΐίνο οίΙ” που εντάσσεται 
στο πρόγραμμα Εδαφικής Συνεργασίας Ελλάδα-Ιταλία 
2007-2013, εργάζονται και πέραν του κανονικού ωραρίου 
καθώς και εξαιρέσιμες και αργίες. 

6. Την υπ’ αριθμ. πρωτ. 3055/92/11-01-2013 και Αρ. πρωτ. 
117709/3489 αποφάσεις του Αντιπεριφερειάρχη ΠΈ. Θε¬ 
σπρωτίας περί σύστασης Ομάδας Έργου (Ο.Ε.) και Επι¬ 
τροπής Παρακολούθησης και Παραλαβής (Ε.Π.Π.Ε.) για την 
παρακολούθηση και υλοποίηση του Προγράμματος με 
τίτλο «ΙΝΝΟνΟΙΕ-ΙηηρΙθηηθηΙαίίοη οί αη ίηηοναίίνβ ρΐΌΐσοοΙ 
ίοΓ ίίιβ ναΐοπεαίίοη οί οχίΓανίΓρίπ οϋνβ οίΙ» στο πλαίσιο των 
συγχρηματοδοτούμενων ευρωπαϊκών προγραμμάτων 
εδαφικής συνεργασίας Ελλάδα-Ιταλία 2007-2013. 

7. Την ανάγκη κάλυψης των παραπάνω έκτακτων υπη¬ 
ρεσιακών αναγκών λόγω αποχωρήσεων και μετατάξεων 
και κατά συνέπεια έλλειψης προσωπικού. Το γεγονός ότι 
το ύψος της δαπάνης θα αντιμετωπιστεί από πιστώσεις 
της κατηγορίας δαπανών «8ΤΑΕΡ - ΠΡΟΣΩΠΙΚΟ» του έρ¬ 
γου ΊΝΝΟνΟΙΕ-ΙηηρΙθηηθηΙαΙίοη οί αη ίηηοναίίνθ ρωίοοοΙ 
ίοτ Ιίιο ναΐοπζαΐίοη οί οχίΓανίΓρίη οΐίνβ οίί’ που εντάσσεται 
στο πρόγραμμα Εδαφικής Συνεργασίας Ελλάδα-Ιταλία 
2007-2013, το ποσό των 10.150 Ευρώ για την κατηγορία 
«Προσωπικό» προβλέπεται στον προϋπολογισμό του 
έργου, αποφασίζουμε: 

Εγκρίνουμε την καθιέρωση υπερωριακής, με αμοιβή, 
εργασίας κατά τις απογευματινές ώρες, προκειμένου 
να αντιμετωπισθούν έκτακτες υπηρεσιακές ανάγκες της 
ΠΈ. Θεσπρωτίας για την εκτέλεση του σε εξέλιξη έργου: 
“ΙΝΝΟνΟΙΕ- ΙπηρΙθηηθηΙαΙίοη οί αη ίηηοναίίνο ρωίοοοΙ ίοτ 
ίίΐθ νείοπζαίίοη οί οχίΓανίΓρίη οΐίνο οίΙ” που εντάσσεται 
στο πρόγραμμα Εδαφικής Συνεργασίας Ελλάδα-Ιταλία 
2007-2013 όπως παρακάτω: 


ΥΠΗΡΕΣΙΑ 

ΑΡΙΘΜΟΣ 

ΥΠΑΛΛΗΛΩΝ 

ΑΠΟΓΕΥΜΑΤΙΝΗ 
ΕΡΓΑΣΙΑ (ΩΡΕΣ) 

ΠΈ. Θεσπρωτίας 

3 

240 

ΣΥΝΟΛΟ 

3 

(συνολικά για τους 
τρεις υπαλλήλους) 

Η ονομαστική κατανομή των παραπάνω ωρών θα γίνει 
με νεότερες αποφάσεις μας. 

Η απόφαση αυτή ισχύει από 01-01-2015 μέχρι 31-12-2015. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 8 Δεκεμβρίου 2014 

Ο Περιφερειάρχης 
ΑΛΕΞΑΝΔΡΟΣ ΚΑΧΡΙΜΑΝΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην αριθμ. Α1α/69638/3.12.2014 απόφαση των Υπουρ¬ 
γών Οικονομικών - Εσωτερικών και Υγείας, που δημο- 
σιεύθηκε στο ΦΕΚ 3302/τ.Β79·12.2014, στη σελίδα 38361 
και στον αριθμό αυτής, γίνεται η εξής διόρθωση: 

Από τον εσφαλμένο: «ΔΥ1α/69638/3.12.2014», 
στον ορθό: «Α1α/69638/3.12.2014». 

(Από το Εθνικό Τυπογραφείο) 




39544 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΐ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β1.9τ - β-πιαϊΙ: ννοόπΐ3δίβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 










































































